Sag C-32/89 
Den Hellenske Republik 
mod 
Kommissionen for De Europæiske Fællesskaber 
»Afslutning af EUGFL-regnskaber — regnskabsåret 1986« 
Retsmøderapport 1322 
Forslag til afgørelse fra generaladvokat F. G. Jacobs, fremsat den 6. de­
cember 1990 1337 
Domstolens dom af 19. marts 1991 1349 
Sammendrag af dom 
1. Landbrug — EUGFL — afslutning af regnskaber — retlig karakter af den retsakt, hvorved 
Kommissionen afslutter regnskaberne — beslutning 
[EØF-Traktaten, art. 189, stk. 4; Rådets forordning nr. 729/70, art. 5, stk. 2, litra b)] 
2. Landbrug —fælles landbrugspolitik —finansiering gennem EUGFL — principper — afslag 
på at lade EUGFL afholde udgifter som følge af retsstridig praksis 
1. Den i artikel 5, stk. 2, litra b), i forord­
ning nr. 729/70 omhandlede regnskabs­
afslutning forudsætter, at Kommissionen 
træffer en beslutning i henhold til Trak­
tatens artikel 189, stk. 4. Det kan nemlig 
ikke antages, at Kommissionen kan gen­
nemføre en regnskabsafslutning, der har betydelige økonomiske konsekvenser, på 
anden måde end i form af en bindende 
retsakt. 
2. Det er med rette, at Kommissionen afvi­
ser at lade EUGFL afholde udgifter, som 
I- 1321 
RETSMØDERAPPORT — SAG C-32/89 
skyldes, at en medlemsstat har truffet 
foranstaltninger, som har forstyrret EF's 
politik inden for en sektor, der er omfat­
tet af en fælles markedsordning, eller 
som er en følge af en transaktion, som en medlemsstat har besluttet at gennemføre i 
strid med sin forpligtelse til at afholde sig 
fra enhver ensidig foranstaltning, som 
måtte fravige eller tilsidesætte en mar­
kedsordning. 
RETSMØDERAPPORT 
i sag C-32/89 * 
I — Faktiske omstændigheder 
1. Rådets forordning (EØF) nr. 729/70 af 
21. april 1970 om finansiering af den fælles 
landbrugspolitik (EFT 1970 I, s. 196) be­
stemmer, at Fællesskabet, nærmere bestemt 
Den Europæiske Udviklings- og Garanti­
fond for Landbruget (herefter benævnt 
»EUGFL«), Garantisektionen, direkte finan­
sierer restitutioner ved udførsel til tredje­
lande og interventioner til regulering af 
landbrugsmarkederne, henholdsvis ydet og 
foretaget efter Fællesskabets regler inden for 
rammerne af de fælles markedsordninger 
for landbruget. 
I henhold til artikel 4 i forordning 
nr. 729/70 stiller Kommissionen de nødven­
dige midler til rådighed for medlemssta­
terne, for at de udpegede kontorer og orga­
ner kan foretage betaling af restitutioner og 
interventioner i overensstemmelse med Fæl­
lesskabets regler og de nationale lovgivnin­
ger. Ifølge forordningens artikel 5, stk. 2, 
litra b), afslutter Kommissionen efter høring af Fondskomitéen inden udløbet af det føl­
gende år regnskaberne for de kontorer og 
organer i medlemsstaterne, der er bemyndi­
get til at betale restitutionerne ved udførsel 
til tredjelande og interventionerne til regule­
ring af landbrugsmarkederne; dette sker på 
grundlag af deres årsregnskaber og de for 
regnskabsafslutningen nødvendige bilag. I 
artikel 9 i forordning nr. 729/70 hedder 
det, at medlemsstaterne stiller alle oplysnin­
ger, der er nødvendige for fondens funk­
tion, til rådighed for Kommissionen. Endvi­
dere har Kommissionens tjenestemænd ret 
til at foretage undersøgelser på stedet, og 
her har de adgang til de bøger og alt øvrigt 
materiale, som vedrører de af EUGFL fi­
nansierede udgifter. 
I henhold til artikel 8, litra a), i Kommissio­
nens forordning (EØF) nr. 1723/72 af 26. 
juli 1972 om regnskabsafslutning for Den 
Europæiske Udvildings- og Garantifond for 
Landbruget, Garantisektionen (EFT Special­
udgave, Anden Serie, III, s. 110), omfatter 
beslutningen om regnskabsafslutningen fast­
læggelsen af de udgifter, som hver medlems­
stat har afholdt i løbet af det pågældende 
regnskabsår, og som er anerkendt som på­
hvilende EUGFL, Garantisektionen. 
* Processprog: græsk. 
I-1322